**11-Дәріс**

**Арнайы салық режимін қолдану кезіндегі салық есебі**

**Дәрістің мақсаты:** Арнайы салық режимін қолдану кезіндегі салық есебі ерекшеліктерін түсіндіру

**Дәрістің жоспары:**

1. **Арнаулы салықтық режимдер: экономикалық мазмұны және қолданылу саласы**
2. **Арнаулы салықтық режимінің ерекшеліктері**
3. **Патент негізіндегі арнаулы салық режимі.**

**Дәрістің мазмұны:**

**Арнаулы салықтық режимдер: экономикалық мазмұны және қолданылу саласы**

**Салық режимі** - Салық кодексінде белгіленген салықтарды және бюджетке төленетін басқа да міндетті төлемдерді төлеу жөніндегі барлық салық міндеттемелерін есептеу кезінде салық төлеуші қолданатын салық зандары нормаларының жиынтығы.

*Салық режимдері екі топқа бөлінеді:*

* жалпы режим;
* арнаулы салық режимі.

*Жалпы салық режимі-* салық төлеушілердің барлық санаттары үшін белгіленетін және барлық салық және басқа да бюджетке төленетін басқа міндеттердің түрлерін есептеу мен төлеудің, сондай-ақ олар бойынша салық есептілігін берудің жалпы тәртібін қолдануды көздейтін тәртіп.

*Арнаулы салық режимі -* салық төлеушілердің жекелеген санаттары үшін белгіленетін және жекелеген салық түрлерін есептеу мен төлеудің және жер учаскелерін пайдаланғаны үшін ақы төлеудің, сондай-ақ олар бойынша салық есептілігін берудің оңайлатылған тәртібін қолдануды көздейтін бюджетпен есеп айырысудың ерекше тәртібі.

*Арнаулы салық режимдерін қолданатын түлгалар:*

* шағын бизнес субъектілері;
* шаруа қожалықтары;
* ауыл шаруашылық өнімдерін өндіруші заңды тұлғалар;
* кәсіпкерлік қызметтің жекелеген түрлері.

Жеке кәсіпкерді мемлекеттік тіркеу туралы күәлік, біржолғы талон және патент бланкілері қатаң есептілік бланкілері болып табылады және ақша алынбай беріледі. Оларды басқа адамдарға беруге тыйым салынады.

*Жеке кәсіпкер -* занды тұлға қүрмай кәсіпкерлік қызметін жүзеге асыратын резидент немесе резидент емес жеке тұлға.

Арнайы салық режимдері қолданылатын тұлғаларға салық салу мақсатында салық төлеушінің өзге оқшауланған құрылымдық бөлімшесі болып оның функцияларының бір бөлігін орындайтын, орналасқан жері бойынша түрақты жүмыс орындары жабдықталған аумақтық оқшауланған бөлімше танылады. Егер жұмыс орны бір айдан асатын мерзімге құрылса, ол тұрақты болып есептеледі.

Ауыл шаруашылық өнімдерін өндіруші занды тұлғалар бюджетпен есеп айырысуды шағын бизнес субъектілеріне арналған арнаулы салық режимінде жүзеге асыра алады.

**Арнаулы салықтық режимінің ерекшеліктері**

*Шагын бизнес субъектілеріне арналган арнаулы салық режимі*

Арнаулы салық режимін қолданатындар, оның ішінде біржолғы талон, патент және оңайлатылған декларация негіздегі талаптарға сай келетін *жеке кәсіпкерлер және заңды тұлгалар шағын бизнес субъектілері* деп аталады.

Арнаулы салық режимі шағын бизнес субъектілері үшін, төлем көзінен ұсталатын салықтарды қоспағанда, әлеуметтік салықты және корпорациялық немесе жеке табыс салығын есептеу мен төлеудің оңайлатылған тәртібін белгілейді.

Әлеуметтік салықты және корпорациялық немесе жеке табыс салығын есептеудің оңайлатылған тәртібі салық салу объектісіне патент және оңайлатылған декларация негізіндегі салық ставкаларын қолдану жолымен жүргізіледі.

Төлем көзінен салық ұсталғанын растайтын құжаттар және біржолғы талон болған кезде, бұрын салық салынған табыстарды қоспағанда, Қазақстан Республикасының аумағында және оның шегінен тыс жерлерде алынған табыстардың барлық түрлерінен тұратын салық кезеңі ішіндегі табыс салық салу объектісі болып табылады.

Жеке кәсіпкердің мүлікті жалға беруден түскен табыстарын қоспағанда, төлем көзінен салық сальнбайтын мүліктік табысы мен өзге де табыстары салық салу объектісі болып табылмайды.

Арнаулы салық режимін қолданатын шағын бизнес субъектілері кәсіпкерлік қызметтің бірнеше түрін жүзеге асырған жағдайда табыс қызметтің барлық түрлерін жүзеге асырудың жиынтығымен айқындалады.

Арнаулы салық режимін қолданатын және қосылған құн салығын төлеушілер болып табылатын шағын бизнес субъектілері үшін салық кезеңі ішінде қосылған құн салығының сомасы табысқа қосылмайды.

**Патент негізіндегі арнаулы салық режимі.**

**Патент** - арнаулы салық режимін қолдану құқығын күәландыратын және салық сомаларының бюджетке төленгенін растайтын құжат.

Белгілі бір арнаулы салық режимін қолдануға арналған патент нысанын уәкілетті мемлекеттік орган белгілейді.

Патент жоғалған немесе бұлінген жағдайда салық төлеушінің өтініші бойынша дубликат беріледі, ал салық төлеуші бұлінген патентті салық органына тапсырады.

Салық органдары берілген патенттерді тіркеуді патенттерді тіркеу (беру) журналында жүргізеді.

Тіркеу журналдарының нысандарын және оларды толтыру тәртібін үәкілетті мемлекеттік орган белгілейді.

Патент негізінде арнаулы салық режимін қолдануға мүмкіндік бермейтін жағдайлар туындаған ретте, салық төлеуші оңайлатылған декларация негізінде арнаулы салық режиміне не салықты есептеу мен төлеудің жалпыға бірдей белгіленген тәртібіне өтініш негізінде ауысады.

Аталған өтініш патент негізінде арнаулы салық режимін қолдануға мүмкіндік бермейтін жағдайлар туындаған кезде беріледі.

Патент жеке кәсіпкерге бір күнтізбелік жыл шегінде кемінде бір ай мерзімге беріледі.

Жеке кәсіпкер патент алу үшін кәсіпкерлік қызметті жүзеге асыратын жері бойынша салық органына қызмет түрін көрсете отырып, үәкілетті мемлекеттік орган белгілеген нысанда *өтініш* және *жеке кәсілкерді мемлекеттік тіркеу туралы куәлікті* табыс етеді.

Салық төлеушінің кәсіпкерлік қызметті жүзеге асыратын орны бойынша салық органына, кәсіпкерлік қызметті уақьітша тоқтата тұру туралы өтініш берілген жағдайды қоспағанда, патент алуға өтінішін бермеуі оның салықты жалпыға бірдей белгіленген тәртіппен есептеуге және төлеуге келісімі деп саналады.

Салық органдары өтініш берілгеннен және бюджетке патенттің құны, жинақтаушы зейнетақы қорларьша міндетті зейнетақы жарналары және мемлекеттік әлеуметтік сақтандыру қорына әлеуметтік аударымдардын төленгенін растайтын құжаттар көрсетілгеннен кейін бір күн ішінде патент беруді жүргізеді.

Бюджетпен есеп айырысуды патент негізінде жүзеге асыратын жеке кәсіпкер үшін *күнтізбелік жыл - салық кезеңі* болып табылады.

Жеке кәсіпкерді іс-әрекетке қабілетсіз деп таныған жағдайды қоспағанда, патенттің күші жойылған мерзімге дейін кәсіпкерлік қызмет тоқтатылған кезде салықтың енгізілген сомасы қайтарылуға және қайта есептеуге жатпайды.

Нақты табыс патент алған кезде мәлімделген табыстан асып кеткен жағдайда, салық төлеуші бес жүмыс күні ішінде асып кеткен соманы мәлімдейді және осы сомадан салық төлейді. Салық төлеушінің өтініші бойынша бұрын берілген патенттің орнына оған нақты табысы көрсетілген жаңа патент беріледі.

Нақты табыс патент алған кезде мәлімделген табыстан төмен болған жағдайда, артық төленген патенттің құны салық төлеушінің өтініші бойынша салық органы жүргізген хронометраждық зерттеуден кейін қайтарылады.

**Әдебиеттер:**

1.«Бухгалтерлік есеп пен қаржылық есептулік туралы» Қазақстан Республикасының заңы (4.10.2017жыл бойынша өзгертулер мен толықтыруларға сәйкес)

2. Салық және бюджетке төленетiн басқа да мiндеттi төлемдер туралы (Салық кодексi) 2017 жылғы 25 желтоқсандағы № 120-VІ ҚРЗ

3. Салық және салық салу : [Мәтін] : оқу құралы / С. Т. Жакипбеков, А. С. Канатов ; ҚР Білім және ғылым м-гі. - Алматы : EXLIBRIS, 2016. - 206 б.